Tèxte au passat compausat

Lo matin, Silvia que s'es luvada a 6 òras o 6 òras e mieja. Qu'es estat pro de d'òra pr'era. Qu'a pres le soa dosha e que s'es pelhada. Pui, qu'a pres lo son desjunar. Pendènt lo son desjunar, qu'a lejut un chic e qu'a escotat ràdio Cap a Cap. Arron lo son desjunar, que s’es aucupada de les soas plantas verdas. Pui que s'es preparada entà partir au tribalh: que s'es brossada les dènts, que s'es maquilhada, qu'a metut lo son màntol e qu'es partida au tribalh. Qu'es partida a 7 òras e un quart de soa casi.

Davant de començar lo son tribalh, qu'a pres un cafè dab Julian, lo son collèga. Qu'a tribalhada de 8 òras dinc a mijorn. Arron lo son tribalh, que s'es anada passejar dens un parc. Que s'es passejada pendènt uu' òra pui qu'a tornat. Cada ser, qu'a hèit quauquas crompas au subermarcat deu còrn, qu'a parlat quauquas minutas dab le vesia e es tornada entà preparar lo repèish.

Silvia qu'a viscut soleta. N’a pas avut animaus e qu'es estat urosa atau. Au desser, qu'a minjat tot en espiant lo son programa preferit a le telé. Pui, qu'a hèit le vaishèra e a telefonat end uu' amiga. Pui, que s'es desmaquilhada, que s'es despelhada e qu'a pres un banh. Que n'a pres un cada ser. Que s'i es estancada pendènt uu' òra. Arron lo banh, que s'es secada longament lo puu. E après, que s'es ajacada. Qu'a lejut un chic davant de s’adromir. E que s’es adromida de cap a mieineit.

**QUESTIONS :**

1. S’es luvada a quau òra ?

2. Çò qu'a hèit pendènt lo son desjunar ?

3. Qu'a tribalhat desempús quau òra dinc a quau òra ?

4. Çò qu'a hèit lo ser ?

**VRAI – FAUS :**

1. Silvia ne s’es pas aucupada de les plantas au matin.

2. Qu'a pres un cafè dab lo Julian davant de tribalhar.

3. Que s’es passejada au vèspe.

4. Qu'a hèit crompas lo matin.

**Tornar díser :**

1. Silvia s’es desvelhada a 6 òras.

2. Que s’es aucupada de les soas plantas verdas.

3. Pui que s’es preparada entà partir au tribalh.

4. Arron s’estar secat lo puu, s’es ajacada.